Lögreglan í Rússlandi hefur handtekið mann fyrir að byggja gervi-landamærastöð og plata farandmenn svo þeir héldu að þeir væru komnir til Finnlands . Maðurinn rukkaði farandmennina , sem eru frá Asíu , tíu þúsund evrur fyrir að smygla þeim til Finnlands , svo þeir gætu komist inn í Evrópusambandið . Í stað þess að koma þeim til Finnlands reisti maðurinn gervi landamærastöð í skógi í Vyborg , nærri landamærunum . Hann flutti mennina þar í gegn , sagði þeim að nú væru þeir komnir til Finnlands og skildi þá eftir í skóginum . Þar ráfuðu þeir um þar til alvöru landamæraverðir fundu þá . Verðirnir tilkynntu mönnunum fjórum að þeir væru enn í Rússlandi og handtóku þá .